b'\n_START_ARTICLE_\nTommy Nutter\n_START_SECTION_\nOpv\xc3\xa6kst\n_START_PARAGRAPH_\nNutter blev f\xc3\xb8dt i Barmouth, Merioneth som s\xc3\xb8n af Christopher Nutter og Dorothy (f\xc3\xb8dt Banister), og han voksede op i Edgware, Middlesex, hvor hans far ejede en cafe. Efter familien flyttede til Kilburn gik Nutter og hans bror David p\xc3\xa5 Willesden Technical College. Nutter gik i f\xc3\xb8rste omgang i l\xc3\xa6re som vvs-mont\xc3\xb8r, og herefter l\xc3\xa6ste han arkitektur, men han forlod begge i en alder af 19 \xc3\xa5r, for at l\xc3\xa6se til skr\xc3\xa6dder p\xc3\xa5 Tailor and Cutter Academy.\n_START_SECTION_\nKarriere\n_START_PARAGRAPH_\nI begyndelsen af 1960\'erne blev han en del af den traditionelle skr\xc3\xa6dder Donaldson, Williamson & Ward. Efter 7 \xc3\xa5r, i 1969, \xc3\xa5bnede han Nutters of Savile Row sammen med skr\xc3\xa6dderen Edward Sexton p\xc3\xa5 Savile Row nr. 35a. De blev finansiere af Cilla Black og hendes mand Bobby Willis, der var direkt\xc3\xb8r i The Beatles\' Apple Corps Peter Brown og advokat James Vallance-White._NEWLINE_Virksomheden blev hurtigt en succes, som kombinerede den traditionelle skr\xc3\xa6dderkunst med innovativt design. Han designede for Hardy Amies. Hans klienter inkluderede flere af investorerne, samt Sir Roy Strong, Mick Jagger, Bianca Jagger og Elton John. Desuden havde Nutters of Savile Row syet t\xc3\xb8jet til tre af de fire medlemmer af The Beatles p\xc3\xa5 coverbilledet af gruppens album Abbey Road fra 1969. George Harrison valgte at krydse vejen i cowboybukser._NEWLINE_I 1970\'erne blev deres virksomhed mindre succesfuld, men forgrenede sig til ready to wear, som blev markedsf\xc3\xb8rt via Austin Reed. Virksomheden form\xc3\xa5ede ogs\xc3\xa5 at udvide i \xc3\x98stasien, hvor han etablerede Savile Row-brandet i Japan. In 1976 Sexton k\xc3\xb8bte Nutter ud af virksomheden. Herefter gik Nutter over til at arbejde for Kilgour French and Stanbury, hvor han styrede sit eget v\xc3\xa6rksted. Sexton fortsatte med at drive Nutters of Savile Row indtil 1983, hvor Nutter flyttede tilbage til Savile Row med bekl\xc3\xa6dningsbutikken "Tommy Nutter, Savile Row" i nr. 19. Den blev drevet frem til Nutters d\xc3\xb8d, og blev bakket op af J&J Crombie Limited, som fortsatte med "Tommy Nutter"-brandet. Sexton \xc3\xa5bnede ogs\xc3\xa5 sin egen virksomhed p\xc3\xa5 dette tidspunkt._NEWLINE_I 1980\'erne beskrev han sine jakkes\xc3\xa6t som en "krydsning mellem det storskuldrede Miami Vice-look og det autentiske fra Savile Row." Han skabte t\xc3\xb8j til Jokeren, spillet af Jack Nicholson i filmen Batman fra 1989._NEWLINE_Nutter d\xc3\xb8de i 1992 p\xc3\xa5 Cromwell Hospital i London, som f\xc3\xb8lge af komplikation fra AIDS.'